Na temelju članka 31. Statuta Naftalana, specijalne bolnice za medicinsku rehabilitaciju, („Glasnik Zagrebačke županije“, broj: 30/23, u daljnjem tekstu: Naftalan) i odobrenog Plana prijema pripravnika za 2025. godinu Ministarstva zdravstva, KLASA: 500-01/25-08/21, URBROJ: 534-07-2/1-25-16, od 18. lipnja 2025. godine, ravnateljica Naftalana, raspisuje

**JAVNI NATJEČAJ**

**za zapošljavanje zdravstvenih radnika – pripravnika (m/ž)**

1. **Na određeno vrijeme za sljedeća radna mjesta:**
2. **PRVOSTUPNIK/CA FIZIOTERAPIJE - pripravnik/pripravnica, šest (6) izvršitelja/ica**

Kandidati trebaju ispunjavati sljedeće uvjete:

* Završen preddiplomski stručni studij fizioterapije.

1. **FIZIOTERAPEUTSKI/A TEHNIČAR/KA - pripravnik/pripravnica, šest (6) izvršitelja/ica**

Kandidati trebaju ispunjavati sljedeće uvjete:

* Završena srednja škola za fizioterapeutskog tehničara (SSS, IV stupanj).

Kandidat/kinja koji ispunjava tražene uvjete dužan je uz prijavu dostaviti:

* vlastoručno potpisanu privolu kandidata za posao,
* vlastoručno potpisanu zamolbu s naznakom adrese stanovanja, e-mail adrese i broja mobitela,
* životopis,
* dokaz o hrvatskom državljanstvu (presliku domovnice/osobne iskaznice/putovnice),
* presliku rodnog lista,
* presliku dokumenta o završenoj stručnoj spremi (diploma/svjedodžba),
* presliku dokaza o prosjeku ocjena postignutim tijekom školovanja,
* potvrdu o duljini trajanja obrazovanja i
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, ne stariji od dana objave natječaja.

Zapošljavanje za stjecanje prvog radnog iskustva/pripravništvo odvijati će se u trajanju od 12 mjeseci, u punom radnom vremenu, temeljem Plana prijema pripravnika Ministarstva zdravstva.

Na natječaj se mogu javiti osobe koje se prvi put zapošljavaju u zanimanju za koje su se školovale.

Preslike priloga dostavljenih uz prijavu ne vraćamo.

Ukoliko se kandidat prijavljuje za oba radna mjesta, za svako pojedino radno mjesto potrebno je dostaviti posebnu zamolbu s pripadajućom dokumentacijom.

Urednom prijavom smatra se prijava koja sadrži sve podatke i priloge navedene u natječaju.

Sukladno odredbama Opće uredbe o zaštiti osobnih podataka, prijavom na natječaj kandidat je dužan dostaviti i privolu (obrazac „Privola kandidata za posao“, dostupan na web stranici [www.naftalan.hr](http://www.naftalan.hr), pod rubrikom „Natječaji“) Naftalanu, specijalnoj bolnici za medicinsku rehabilitaciju, za prikupljanje i obradu osobnih podataka navedenih u prijavi na javni natječaj, te dostavljenoj dokumentaciji, u svrhu izbora kandidata za stjecanje prvog radnog iskustva/pripravništva.

Prijavom na natječaj kandidati su suglasni s javnom objavom osobnih podataka (ime i prezime) na internetskoj stranici Bolnice, a u svrhu obavještavanja o rezultatima natječaja i/ili prethodnog testiranja/razgovora.

Nepotpune i nepravovremene prijave neće se razmatrati.

Osobe koje ne podnesu pravovremenu i urednu prijavu ili ne ispunjavanju formalne uvjete iz javnog natječaja ne smatraju se kandidatom/kinjom prijavljenim na javni natječaj.

Osobni podaci prikupljeni provedbom javnog natječaja obrađivati će se isključivo u svrhu zapošljavanja i sukladno propisima kojima se uređuje zaštita osobnih podataka.

Na natječaj se mogu javiti osobe oba spola.

Kandidati/kinje koje prema posebnim propisima ostvaruju pravo prednosti, moraju se u zamolbi pozvati na navedeno pravo i imaju prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju sukladno odredbi članka 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19, 84/21 i 156/23), dužan je osim dokaza o ispunjavanju traženih uvjeta priložiti i dokaze o priznatom statusu iz članka 102. stavka 1. do 3. te dokaze iz članka 103. stavka 1. citiranog Zakona, iz kojih je vidljivo postojanje navedenog prava.

Popis dokaza za ostvarivanje prava prednosti pri zapošljavanju koje je kandidat dužan priložiti uz prijavu na javni natječaj objavljeni su na sljedećoj poveznici Ministarstva hrvatskih branitelja: <https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

Kandidati koji mogu ostvariti pravo prednosti pri zapošljavanju sukladno odredbi članka 48. Zakona o civilnim stradalnicima iz Domovinskog rata ( NN 84/21) dužni su dostaviti dokaze iz članka 49. navedenog zakona. Popis dokumenata potrebnih za ostvarivanje prava na prednost pri zapošljavanju dostupan je na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat/kinja koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj: 157/13, 152/14, 39/18 i 32/20) uz zamolbu na javni natječaj dužan je, pored dokaza o ispunjavanju formalnih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.).

Kandidat/kinja koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata („Narodne novine“, broj: 33/92, 57/22, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) uz zamolbu na javni natječaj dužan je, pored dokaza o ispunjavanju formalnih uvjeta iz javnog natječaja, priložiti rješenje ili potvrdu o priznatom statusu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Naftalan, specijalna bolnica za medicinsku rehabilitaciju, pridržava pravo poništiti natječaj u cijelosti ili djelomično, u svakom trenutku, bez navođenja razloga.

Poziv na razgovor/pismeno testiranje objaviti će se na web stranici Naftalana, specijalne bolnice za medicinsku rehabilitaciju, [**www.naftalan.hr**](http://www.naftalan.hr).

Odluka o izboru kandidata biti će objavljena na web stranici Naftalana, specijalne bolnice za medicinsku rehabilitaciju, [**www.naftalan.hr**](http://www.naftalan.hr), te se dan objave navedene Odluke na web stranici smatra danom dostave Odluke kandidatima.

Prijave s traženom dokumentacijom dostavljaju se poštom na adresu: **Naftalan, specijalna bolnica za medicinsku rehabilitaciju, Omladinska 23a, 10 310 Ivanić-Grad ili putem e-maila:** [**naftalan@naftalan.hr**](mailto:naftalan@naftalan.hr)**.**

Rok za podnošenje prijava je osam (8) dana od dana objave ovog natječaja na web stranici: [**www.naftalan.hr**](http://www.naftalan.hr), oglasnoj ploči Naftalana, specijalne bolnice za medicinsku rehabilitaciju i Hrvatskom zavodu za zapošljavanje **(03.07.2025.-10.07.2025.).**

**NAFTALAN, specijalna bolnica**

**za medicinsku rehabilitaciju**

URBROJ: 238/10-111-933/25

U Ivanić-Gradu, dana 02. srpnja 2025. godine